FEDERALNO MINISTARSTVO OBRAZOVANJA I ZNANOSTI

Tekući transferi neprofitnim organizacijama

Transfer za područje znanosti od značaja za Federaciju BiH

**Uputa za popunjavanje elektroničkog obrasca financijskog plana**

* U fazi prijave, aplikant popunjava samo tablicu “FINANCIJSKI PLAN”; tablice “IZVJEŠTAJ” i “PLAN+IZVJEŠTAJ”, u ovoj fazi, aplikant ne otvara niti u njih upisuje bilo kakve podatke;
* Stupci u kojim su **već upisane vrste dozvoljenih troškova za svaki pojedini program** (stupci **“B”** i **“C”**) **su fiksni** i u njima aplikant ne može ništa dodavati niti mijenjati;
* Aplikant **obavezno popunjava podatke u**:
* **redovima “2” i “3”**, upisujući **naziv projekta** i **naziv pravne ili fizičke osobe koje se prijavljuje** (podnositelj aplikacije), te **nositejla projekta** i **voditelja projekta**, gdje je primjenjivo;
* **stupcima “D”, “E” i “F”**, upisujući:
* planiranu namjenu sredstava, odnosno, kratak opis projektne aktivnosti ili faze u kojoj će trošak nastati;
* naziv, opis i datum dokumenta priloženog aplikacijskom obrascu na temelju kojeg je planiran potrebni / naznačeni iznos, kao i dodijeljenu brojčanu oznaku tog dokumenta;
* iznos planiranog troška, prema priloženom obračunu, predračunu, ponudi ili drugom dokazu o visini traženog iznosa.
* U koloni “Planirana namjena sredstava / opis projektne aktivnosti (faze) u kojoj trošak nastaje” (stupac “D”) ukratko se opisuje konkretna projektna aktivnost za koju se traži potpora, naprimjer: “*Prezentacija rezultata znanstvenog istraživanja – sudjelovanje na znanstvenom skupu, voditelj projekta*”, ili: “*Priprema terenskog rada: izrada brošure / upute za terensko anketiranje - usluga tiska i uveza, kom. 10*”, i slično – ovisno o konkretnom transferu i programu, projektu, aktivnostima i dozvoljenim troškovima.
* U stupac “Naziv i opis dokumenta / obračuna na temelju kojeg je planiran potrebni iznos i oznaka istog u prijavi” (stupac “E”), unose se nazivi, brojevi i datumi **SVIH priloga prijavi** kojim se dokazuje visina iznosa potrebnih za realizaciju aktivnosti (predračuni, ponude, potvrda organizatora o cijeni kotizacije za sudjelovanje na skupu ili ispis sa službene internetske stranice, obračuni troškova prijevoza vlastitim automobilom, obračuni dnevnica, i sl.). Prilozi se numeriiraju **u skladu s numeracijom grupa troškova** na konkretnom programu. Naprimjer: ako su putni troškovi u tablici označeni s “1”, a troškovi prijevoza sa “1.1.” i prilaže se obračun troškova goriva za prijevoz do mjesta u kojem se vrši istraživanje, prilog s obračunom se fizički označava sa “*1.1.1.*”, i u stupcu “E”, opisuje kao: “*1.1.1. Obračun troškova prijevoza: osobni automobil, gorivo: destinacija 1 - destinacija 2 - destinacija 1”,* uz izračun po standardnoj formuli. Ako su troškovi nabavke materijala u tabilci označeni s “3” i prilaže se predračun za nabavku potrošnog materijala za potrebe projekta, predračun se fizički označava sa “*3.1.*”, i, u stupcu “E”, opisuje kao: “3*.1. Predračun br. 0005/25 od 10.5.2025., XXX d.o.o.*” **Na sve priloge** financijskog plana u fizičkom obliku, stavljaju se brojčane oznake identične oznakama u tablici i prilozi se slažu po tom redoslijedu.

Ukoliko je broj priloga koji dokazuju potreban iznos za realizaciju određene projektne aktivnosti veći nego broj predviđenih redova u tablici, aplikant može dodavati i nove redove u stupcu “E” (komandom “Insert”\_ “Entire Row”), s tim da se redovi ne dodaju neposredno iznad onih redova koji prikazuju zbir troškovnih grupa i podgrupa.

* U stupac “Iznos planiranog troška: prema priloženom obračunu, predračunu ili ponudi” unose se iznosi koji se traže od FMON, potrebni za realizaciju konkretnih aktivnosti.
* Naziv *excel* dokumenta koji se dostavlja Ministarstvu treba sadržati oznaku obrasca financijskog plana propisanog za program na koji se aplikant prijavljuje (naprimjer: FP\_5.4.) i naziv pravne osobe, odnosno prezime fizičke osobe, koje aplicira (naprimjer: **FP\_5.4.UstanovaXXXX**).
* Elektronička verzija obrasca financijskog plana šalje se na email adresu: prijave@fmon.gov.ba istog dana kada je prijava poslana poštom, odnosno, dostavljena osobno, a najkasnije do isteka roka prijave na Javni poziv.
* Primjer popunjenog obrasca za znanstveno-istraživačke i razvojno-istraživačke projekte može se pogledati i preuzeti na internetskoj stranici Ministarstva.
* Prijave aplikanata koji ne dostave financijski plan u elektroničkom obliku bit će odbačene kao nepotpune i neće se razmatrati.
* Ukoliko dostavljeni obrasci nisu kompletno popunjeni u elektroničkom ili tiskanom obliku ili se elektronička i tiskana verzija razlikuju, prijava će biti odbačena i neće se razmatrati.
* Elektronički obrazac financijskog plana popunjavaju aplikanti **na sve programe** u okviru Javnog poziva, **osim aplikanata koji se prijavljuju za potporu znanstvenom usavršavanju na doktorskom studiju u okviru programa “6”, koji nisu dužni prijavi prilagati financijski plan** – ni u elektronskom, ni u tiskanom obliku. Aplikanti koji se, u okviru programa “6” prijavljuju za potporu **usavršavanju na postdoktorskom studiju, prilažu ispis financijskog plana i putem e-maila dostavljaju MInistarstvu elektroničku verziju**.